**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVII**  **Број 23** | **Прокупље**  **01. Јул**  **2025.године** | **Лист излази према потреби**  Годишња претплата: 1.000 дин.  Цена овог броја износи: 40 дин.  Рок за рекламацију: 10 дана |

1

На основу члана 4., члана 49. став 2. и члана 97. Закона о запосленима у аутономним покрајинама и јединицама локалне самоуправе („Сл.гласник РС“ бр. 21/2016, 113/2017, 95/2018,114/2021, 92/2023, 113/2017- др. закон, 95/2018-др.закон, 86/2019-др.закон, 157/2020- др. закон и 123/2021- др. закон ), члана 56. став 1. и 3., члана 66. став 7. Закона о локалној самоуправи (''Сл.гласник РС'' бр.129/2007, 83/2014, 101/2016, 47/2018 и 111/2021-др. закон) и члана 63.став 1 тачка 14 Статута града Прокупља („Сл.лист града Прокупља бр. 15/18), Градско веће града Прокупља, на седници одржаној дана 01.07.2025 .године донело је

**РЕШЕЊЕ**

**О ПОСТАВЉЕЊУ ЗАМЕНИКА НАЧЕЛНИКА ГРАДСКЕ УПРАВЕ**

1. **ПОСТАВЉА СЕ** Снежана Антанасковић, дипломирани правник из Прокупља за заменика начелника Градске управе града Прокупља, на период од пет година.
2. Коефицијент за обрачун и исплату плате, утврдиће се посебним решењем по ступању на положај.
3. Решење ступа на снагу даном доношења, а права из радног односа постављена ће остварити почев од 01.07.2025. године.
4. Ово решење објавити у „Службеном листу града Прокупља“.
5. Решење доставити: постављеном, благајни, Служби за управљање људским ресурсима и архиви града Прокупља

**Образложење**

Чланом 49. став 2. Закона о запосленима у аутономним покрајинама и јединицама локалне самоуправе прописано је да Градско веће поставља и разрешава начелника управе и заменика начелника управе, док је чланом 97. истог закона прописано је да Градско веће доноси одлуку о избору кандидата у року од 15 дана од пријема листе кандидата.

Одлуком Градског већа града Прокупља о расписивању јавног конкурса за попуњавање положаја заменика начелника Градске управе града Прокупља од 26.05.2025. године покренут је поступак за попуњавање положаја заменика начелника Градске управе, док је конкурсна комисија за избор заменика начелника Градске управе образована решењем Градског већа број 06-43/25-02 од 26.05.2025. године.

Јавни конкурс за попуњавање положаја заменика начелника Градске управе града Прокупља објављен је дана 27.05.2025.године у дневном листу ”Политика” и на интернет страници Града Прокупља.

Конкурсна комисија је, сагласно одредбама члана 95.-99. Закона о запосленима у аутономним покрајинама и јединицама локалне самоуправе и у складу са Уредбом о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (“Сл.гласник РС” бр.107/23) предузела прописане радње у поступку спровођења јавног конкурса. Након прегледања пријаве и доказа које је кандидат уз пријаву доставио, конкурсна комисија је констатовала да је пријава благовремена и потпуна и да кандидат Снежана Антанасковић, дипломирани правник из Прокупља испуњава све услове предвиђене конкурсом за обављање положаја заменика начелника Градске управе града Прокупља. Сходно томе, конкурсна комисија је сачинила списак кандидата међу којима се спроводи изборни поступак и исти спровела у периоду од 17.06.2025. године до 24.06.2025. године, провером општих функционалних компетенција, посебних функционалних компетенција понашајних компетенција и обављањем завршног разоговора са кандидатом, након чега је сачинила Листу кандидата који су испунили мерила за избор у поступку попуњавања положаја заменика Начелника Градске управе града Прокупља, те је сходно члановима 96. и 97. Закона о запосленима у аутономним покрајинама и јединицама локалне самоуправе, конкурсна комисија дана 25.06.2025. године доставила Градском већу града Прокупља листу за избор кандидата, са осталом документацијом о радњама предузетим у току изборног поступка, ради доношења одлуке о избору кандидата.

Имајући у виду напред наведено, Градско веће града Прокупља је донело решење о постављењу Снежане Антанасковић, дипломираног правника из Прокупља, за заменика начелника Градске управе града Прокупља, на период од 5 година.

**ПОУКА О ПРАВНОМ ЛЕКУ:**

Против овог решења жалба није допуштена , али се може покренути управни спор тужбом пред Управним судом у року од 30 дана од дана достављања решења.

Решење доставити: постављеном, благајни, Служби за управљање људским ресурсима и архиви града Прокупља.

**Број: 06- 51 /2025-02**

**Датум: 01.07.2025. године**

**ГРАДСКО ВЕЋЕ ГРАДА ПРОКУПЉА**

**ПРЕДСЕДНИК**

**ГРАДСКОГ ВЕЋА ГРАДА ПРОКУПЉА**

**Мирослав Антовић с.р.**

***С а д р ж а ј***

***1.Решење о постављењу заменика начелника Градске управе града Прокупља......1-2***



Издавач**:** *Скупштина града Прокупља*

**Лист уредио** *Ивана Обрадовић*

**Главни и одговорни уредник:** *секретар Скупштине града Прокупља Тања Ђорђевић*